איך למצוא פארקי RV וחניוני קרוואנים חינמיים? - בלוג הטיולים של חן - Travel with Chen - מסלולים, טיפים והמלצות
על ידי חן אברהם 8 באפריל 2019
חניוני קרוואנים, RV פארקים, Campgrounds וחניות חינמיות לקרוואנים בארצות הברית, הנה כל המידע שאספתי במרוצת הטיול ממידע באינטרנט ומניסיון בשטח, מתחילים!
לרוב, כשאנחנו בדרכים אין תכנונים. אנחנו "זורמים" ומכוונים למקומות יפים לפי המלצות באינטרנט ומקומות החנייה נבחרים בהתאם למיקום הגיאוגרפי. עבורנו, הרעיון בטיול האורך מספר חודשים הוא לחסוך כמה שיותר על מנת לאפשר לעצמנו להנות מבלי לדאוג מבחינה כלכלית.
5 מקומות חינמיים לחניית קרוואנים
אזור ציבורי שניתן להעביר בו את הלילה בחינם, הוא מוגדר כמקום לעצירת משאיות וקרוואנים באמצע הדרך סמוך לכבישים מהירים. רוב האזורים כוללים נוף, פארק עם רחבת טיולים, מכונות אוכל, שירותים וקליטה סלולרית. הם פזורים ברחבי ארצות הברית ובמדינות נוספות.
בתי קזינו, גם הם פזורים ברחבי המדינה ולרוב מאפשרים למטיילים עם קרוואנים ללון בחינם בחניית הקזינו, תוכלו להיעזר באפליקציית RV PARKY כדי לבדוק האם ניתן לישון בבית קזינו ספציפי שנמצא באזורכם.
רשת סופרים ענקית אשר סניפיה מפוזרים ברחבי ארצות הברית, הרשת מאפשרת למטיילים לישון ברוב חניות הסניפים למשך הלילה בחינם, הקפידו להחנות כמה שיותר רחוק מהכניסה. רשתות וחנויות נוספות ללינה חינמית – Cabela's, Craker Barrel, Camping world.
תחנות דלק השייכות לרשתות הבאות
אלו הן רשתות הדלק המאפשרות למטיילי קרוואנים לינה למשך לילה אחד, לרוב הן ממוקמות באזורים מיושבים עם חנויות רבות נוספות לקניות ושופינג- Flying J, Pilot Track Stop, TA travel Center, Love's Travel Stop
אזורי קמפינג בטבע ובפארקים, חלקם עולים כסף וחלקם חינמיים! תוכלו להיעזר ברשימת האתרים שציינתי מטה כדי לברור את החינמיים.
Campround חינמי שמצאתי באתר campendium
חשוב לציין שמדובר באזורי ללינה ללא חיבורי חשמל, מים וביוב ולכן יש להיערך לכך בהתאם.
אתרים ואפליקציות למציאת חניוני קרוואנים בעלות ובחינם
הרשת החברתית Boondockers
זוהי רשת חברתית של בעלי קרוואנים שעוזרים אחד לשני ומאפשרים להחנות את הקרוואן לילה בתיאום מראש בשטחם הפרטי, חלקם מציעים אפילו חיבור למים וחשמל, כל זאת בחינם. הדבר היחידי הנדרש מאיתנו המטיילים זה לשלם סכום זעום של כמה עשרות דולרים בשנה.
הרשת החברתית Harvest Hosts
זוהי רשת חברתית המאפשרת מציאת מארחים המאשרים להחנות את הקרוואן ללילה או מספר לילות בחינם על אדמת רכושם הפרטי בעיקר ביקבים ובאזורים פסטורליים, הרשמה לאתר עולה כ- 80$ לשנה ומציעה כ-750 מקומות לינה ברחבי ארצות הברית והסביבה. תוכלו להנות מביקור ביקבים ומטעימות יין.
האתר Campendium
אחד האתרים המומלצים ביותר לחיפוש חניוני קרוואנים חינמיים, האתר מאפשר סינונים שונים לפי צרכי הטיול (שימו לב, לא כל החניונים שהוא מציג הם חינמיים), ביניהם מציאת חניות בעלות ובחינם, חניונים עם שירותים מסוימים כמו מקלחות, כביסה, Wifi, ריקון ומילוי מיכלים ועוד.
האתר Free campsite
גם הוא אתר מצוין העובד לפי מיקום נוכחי, מצוין למציאת חניוני קרוואנים חינמיים ומאוד מומלץ.
אפליקציית RV Parky
האפליקציה מציגה לנו המון פארקים וחניונים, חלקם בעלות וחלקם בחינם. כמו כן, היא נוהגת לציין מקומות לינה בתחנות דלק, קזינו, Walmart, Rest Area ורשתות נוספות המקנות לינה חינמית. אני באופן אישי משתמשת בה לעיתים קרובות בחיפוש אחר לינה חינמית (יתרונה, שהיא עובדת גם ללא אינטרנט).
אפליקציית RV Parks & Campgrounds
אפליקציה נוספת ומומלצת מאוד, מכילה מעל 40,000 פארקי לחניית הקרוואן, חלקם בעלות וחלקם בחינם.
Campground חינמי נוסף שמצאתי דרך האינטרנט
אתנחתא עם ג'וי ג'וי
אופציה נוספת - כרטיס חברות "פאספורט אמריקה"
מנוי חברות לרשת המקנה 50% על המון פארקים וחניוני קרוואנים ברחבי ארצות הברית, לרוב על בסיס מקום פנוי, עלותו כ-44$ לשנה ואם אתם מתכננים Road Trip ארוך שווה לבדוק את האופציה הזו.ץ=